ΓΡΑΠΤΗ ΕΡΩΤΗΣΗ E-2871/02

υποβολή: Charles Tannock (PPE-DE), Neil Parish (PPE-DE)και Theresa Villiers (PPE-DE) προς την Επιτροπή

(11 Οκτωβρίου 2002)

Θέμα: Παράνομη απαγόρευση της Γαλλίας επί της εισαγωγής βοδινού κρέατος από τη Βρετανία

Σύμφωνα με αναφορές, η γαλλική κυβέρνηση μελετά την άρση της παράνομης απαγόρευσης για το βοδινό κρέας. Αυτή η απαγόρευση βρίσκεται εν ισχύι για περισσότερο από δύο χρόνια. Σκοπεύει η Επιτροπή να επιβάλει πρόστιμο στη Γαλλία ακόμη και αν αρθεί η απαγόρευση και, στην περίπτωση αυτή, θα έχει το πρόστιμο αναδρομική ισχύ·

Μπορεί η Επιτροπή να διαβεβαιώσει ότι σε περίπτωση που η ίδια αποτύχει να επιβάλει κυρώσεις στη Γαλλία, η βρετανική κυβέρνηση θα έχει το δικαίωμα, με βάση τις ευρωπαϊκές συνθήκες, να προσφύγει στο Δικαστήριο για να ικανοποιήσει τις απαιτήσεις της·

Απάντηση του κ. Byrne εξ ονόματος της Επιτροπής

(11 Δεκεμβρίου 2002)

Σύμφωνα με το άρθρο 228 της Συνθήκης ΕΚ, εάν ένα κράτος μέλος δεν λάβει τα αναγκαία μέτρα για να συμμορφωθεί με μια απόφαση του Δικαστηρίου μέσα στη χρονική προθεσμία που ορίζεται από την Επιτροπή, η Επιτροπή μπορεί να επαναφέρει τηνπόθεση ενώπιον του Δικαστηρίου. Στη δεύτερη περίπτωση η Επιτροπή προσδιορίζει το ποσό το ύψος τους κατ' αποκοπή ποσού ή της χρηματικής ποινής που θεωρεί ότι πρέπει να επιβληθεί στο κράτος μέλος. Εάν το Δικαστήριο στην απόφασή του σύμφωνα με τις διατάξεις του άρθρου 228 αποφανθεί ότι το κράτος μέλος δεν έχει συμμορφωθεί με την απόφασή του στην αρχικήπόθεση μπορεί να επιβάλει την καταβολή ενός κατ' αποκοπή ποσού ή μιας χρηματικής ποινής. Αυτό δεν είναι αναγκαίο να ανταποκρίνεται στην πρόταση της Επιτροπής.

Η Επιτροπή κίνησε τη διαδικασία που προβλέπεται από το άρθρο 228 κατά της Γαλλίας στηνπόθεση του βοδινού κρέατος, στην οποία αναφέρονται τα αξιότιμα μέλη του Κοινοβουλίου, και δήλωσε στο Δικαστήριο τη χρηματική ποινή την οποία θεωρεί ότι πρέπει να επιβληθεί. Ωστόσο, πριν η διαδικασία φτάσει στο στάδιο της απόφασης, η Γαλλία ενέκρινε νομοθεσία για να συμμορφωθεί προς τιςποχρεώσεις της απέναντι στην κοινοτική νομοθεσία για τηνπόθεση αυτή. Έπειτα από λεπτομερή έλεγχο της γαλλικής νομοθεσίας, η Επιτροπή διαπίστωσε ότι η συμμόρφωση με τις σχετικές απαιτήσεις του κοινοτικού δικαίου είχε επιτευχθεί. Κατά συνέπεια, η Επιτροπή σταμάτησε τη διαδικασία που είχε κινήσει κατά της Γαλλίας, ζητώντας να καταβάλει το κράτος μέλος τα έξοδα της όλης διαδικασίας.

Η Επιτροπή πρόσφατα αποφάσισε, με βάση την εμπειρία της από πρόσφατεςποθέσεις (συμπεριλαμβανομένης και αυτής που αναφέρεται από τα αξιότιμα μέλη του Κοινοβουλίου), να επανεξετάσει την προσέγγισή της σχετικά με την εφαρμογή του άρθρου 228 ώστε να εξεταστεί ο τρόπος και τα μέσα με τα οποία θα βελτιωθεί η αποτελεσματικότητα των αποφάσεων του Δικαστηρίου, αξιοποιώντας όλες τις δυνατότητες που προσφέρονται από την επιβολή κατ' αποκοπή ποσών ή χρηματικών ποινών.

Το άρθρο 227 της Συνθήκης ΕΚ επιτρέπει σε κάποιο κράτος μέλος το οποίο θεωρεί ότι ένα άλλο κράτος μέλος δεν έχει ανταποκριθεί σε κάποιαποχρέωσή του απέναντι στη συνθήκη ΕΚ να θέσει το θέμα στο Δικαστήριο. Ωστόσο, οι διαδικασίες σύμφωνα με το άρθρο αυτό, ακόμη και αν η απόφαση του Δικαστηρίου είναι ευνοϊκή, δεν καταλήγουν σε οικονομική αποζημίωση του κράτους μέλους το οποίο ξεκίνησε τη διαδικασία.